58. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ ΕΘΝ.ΠΑΙΔΕΙΑΣ  ΚΑΙ  ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 35104 της 15 Ιουν./2 Ιουλ. 1977 (ΦΕΚ Β΄ 623) Περί προωθήσεως θέσεως Κλάδων ΜΕ της Ανωτάτης Σχολής Οικονομικών και Εμπορικών Επιστημών. Έχοντες υπ’ όψει: 1.Τας διατάξεις των άρθρων: α)1 και 2 του Ν. 4464/65 «περί τροποποιήσεως διατάξεών τινων του Υπαλληλικού Κώδικος κ.λ.π.». β)43 του Ν. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». γ)29 και 30 του Ν. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.». 2.Το Π. Διάταγμα 158/1977 (ΦΕΚ 50 τ.Α΄) «περί επεκτάσεως διατάξεών τινων των Νόμων 4464/ 1965, 22/1975 και 434/1976 επί των Νομικών Προσώπων Δημοσίου Δικαίου, αρμοδιότητος της Γενικής Διευθύνσεως Ανωτάτης Εκπ/σεως του Υπουργείου Εθνικής Παιδείας και Θρησκευμάτων, αποφασίζομεν: Εκ των κατά την δημοσίευσιν του Ν.434/1976 υφισταμένων θέσεων των Κλάδων ΜΕ1 βοηθητικού Προσωπικού, ΜΕ2 Επόπτου Ακινήτων και ΜΕ3 Τηλεφωνητριών της Ανωτάτης Σχολής Οικονομικών και Εμπορικών Επιστημών, θεωρουμένων, ως ανηκουσών, ως προς τας επί 5ω-4ω βαθμοίς θέσεις, εις την ιδίαν ομάδα Κλάδων βάσει της υπ’ αριθ. 109959/π.ε./1976 (ΦΕΚ 588 τ. Β΄) Υπουργικής αποφάσεως, προωθείται μία (1) εισέτι θέσις εις τους βαθμούς 5ον – 4ον επί αντιστοίχω μειώσει εις τον εισαγωγικόν βαθμόν μιας (1) θέσεως του Κλάδου ΜΕ1 Βοηθητικού Προσωπικού της αυτής Σχολής. «Ούτως αι θέσεις της ομάδος των ως άνω Κλάδων κατανέμονται κατά βαθμούς, ως ακολούθως: α)θέσεις επί βαθμοίς 5ω-4ω                               7 β)θέσεις επί βαθμοίς 10ω-6ω  Κλάδου ΜΕ 1 Βοηθητικού Προσωπικού                                     22   γ)θέσεις επί βαθμοίς 10ω-6ω  Κλάδου ΜΕ 2 Επόπτου Ακινήτων 3 δ)θέσεις επί βαθμοίς 10ω-6ω  Κλάδου ΜΕ 3 Τηλεφωνητριών                                                         2 ήτοι σύνολον 34». Οι θέσεις ανακατανεμήθηκαν ως άνω από την Β/15456/3-14 Οκτ. 1980 (ΦΕΚ Β΄ 1062) Απ. Υπ. Προεδρίας, Παιδείας και Οικονομικών. 